Title: Descrivim persones
Course: Educació eticocívica - 4t d'ESO

Anem a conèixer-nos una mica. En aquest fòrum provarem de fer descripcions que siguin el suficientment riques com per copsar allò que és més fonamental i més propi d'un persona o d'un grup. L'objectiu és que comprenguem tots com és d'ampli el conjunt de característiques que podem tenir, i com és de variada la personalitat dels éssers humans.

Es pot dir que sense el menor dubte que no n'hi dos éssers humans, d'iguals. Cadascú té una identitat, però totes les identitats són diferents. Al seu torn les diferents identitats es composen a partir d'elements que tenen molt en comú. De manera que podem dir, en definitiva, que allò que ens identifica és el que ens fa diferents, però també és el que ens uneix. Per exemple, suposem que Joanet és molt treballador i també imaginatiu per crear històries, en tant que Margarida és hàbil en les matemàtiques i molt persistent quan vol resoldre-ne problemes. Tenen identitats diferents, però alguna característica els uneix: la capacitat de treballar en el que els interessa. Ekram té un bonic color de pell torrat, i James és molt, molt blanquet; el color diferent de les seves pells els dóna identitat, però les dues responen a característiques adaptatives al medi: això els uneix. Ibrahim té una família molt nombrosa, amb una convivència molt estreta entre germans, oncles, cosins i cosines, i on la principal figura, la que dóna els consells més savis, la més respectada, és l'àvia. Malenka viu amb el seu pare, la seva mare i el seu germà petit. Són dos famílies molt diferents, i cadascuna contribueix de manera diferent a formar la nostra identitat, però els uneix que tots dos viuen en família.

Així doncs, hi ha característiques que identifiquen cada ésser humà d'una manera diferent als altres, però que al seu torn són comuns, compartides. Així és que val la pena fer l'exercici de intentar descriure aquestes característiques. I com no cal anar molt lluny per això, ho podem fer entre nosaltres.

A continuació teniu unes quantes preguntes que heu de fer pel seu ordre. Procureu contestar amb sinceritat i amb la major riquesa possible de continguts i matisos. Aquest esforç és el que s'hi valorarà.