Title: L'IDH
Course: Educació eticocívica - 4t d'ESO

L’Índex de Desenvolupament Humà (IDH)

El Programa de les Nacions Unides per al Desenvolupament (PNUD) publica, des de 1990, cada any l’Informe sobre el Desenvolupament humà. Aquest informe està realitzat per experts independents i té com a objectiu mesurar l’evolució de les polítiques de desenvolupament a tot el món.

L’Índex de Desenvolupament Humà (IDH) estableix una classificació dels països de l’1 al 177 (les dades són de 2004), tenint en compte diversos indicadors a més de la renda per càpita (o PIB per càpita), abans considerat l’únic indicador de la riquesa d’un país. L’objectiu de la taula de l’IDH és presentar uns indicadors demogràfics i socials que permetin objectivar els nivells de benestar/malestar dels diversos països més enllà de la riquesa/pobresa que, hipotèticament, mesura un indicador econòmic com és el PIB per càpita. Entre aquests hi ha l’esperança de vida, el nivell d’alfabetització dels adults i la taxa d’escolarització. La taxa d’alfabetització d’adults es refereix al percentatge de la població més gran de 15 anys que té educació bàsica. La taxa d’escolarització es refereix al percentatge ponderat de les matriculacions en tots els nivells educatius. El PIB -Producte Interior Brut- per càpita es refereix a la relació entre la riquesa econòmica produïda en un país i la seva població.

L’IDH considera que les capacitats essencials per al desenvolupament humà són viure una vida llarga i sana, tenir coneixements, tenir accés als recursos necessaris per tenir una vida digna i poder participar en la vida de la comunitat. És a dir, que se centra no solament en aspectes econòmics, sinó també en la capacitat de formació i capacitació de les poblacions dels països (Informe sobre l’Índex de Desenvolupament Humà, PNUD, 2004).

Entre els 165 països que formen part dels Països en via de Desenvolupament (PED) n’hi ha 45 que es consideren Països Pobres Altament Endeutats (PPAE). Miral's en aquest document.

1. Situeu en el mapa els països que formen el grup dels PPAE. En quin continent es concentren?

Mapa Mundi mut

2. Ara busqueu a la taula de l’IDH els països citats en el mapa. Quins llocs ocupen a la taula?

3. Quina relació es pot establir entre el deute extern i la situació d’aquests països?

4. Fixeu-vos en els països que ocupen els primers llocs de la taula i compara’ls amb els últims. Després respongueu les preguntes següents:

a) Quines diferències observes respecte als diferents indicadors: esperança de vida, taxa d’alfabetització dels adults, taxa d’escolarització i Producte Interior Brut (PIB) per càpita?

b) A què creus que es deuen aquestes diferències?

c) Creus que aquests indicadors són aplicables a tots els habitants d’aquests països? Per què?

d) Com ens ajuden aquests indicadors a entendre la pobresa?

El conjunt de dades més complet és el del Programa de les Nacions Unides per al Desenvolupament (PNUD). Busqueu-lo a Internet.

5 . Llegiu el següent document: La pobresa. La gran oblidada de les Nacions Unides. Contesteu les següents preguntes:

a) Què i quins són els Objectius delMil·lenni?

b) Per què no s’afronten de manera decisiva? Què fan els governs?

c) Quines alternatives hi ha?