Title: Músiques del món
Course: Educació eticocívica - 4t d'ESO

La música, com els altres elements d’una cultura, és un món molt variat que al llarg dels segles ha acompanyat els homes en les penes i les alegries, en les celebracions i en la vida quotidiana. Molts dels sentiments humans només es poden expressar amb la música. Per això hem de respectar les seves diferents manifestacions; si no és així, no sabrem mai el que ens volen dir.

Segurament has escoltat de vegades músiques d’altres indrets. Així és que potser no tindràs molts problemes en identificar els fragments musicals que aquí t’oferim amb els seus continents d’origen. En primer lloc, per tant, associa la música amb el continent i també amb el personatge.

Però, a més, no només t’has de fixar en les diferències. Fixa’t també en les semblances. Compara les diferents fragments i explica el que et sembla que tenen en comú. Posa atenció als ritmes, als instruments, a les veus, a les sensacions que et produeixen, i intenta veure si hi ha coses que agermana les músiques del món. També pots parlar d’altres músiques que coneguis.

A quin continent fa referència cada música i cada imatge?
1 | A Imatge de Gilmar Ramírez Jaimes, disponible a: <http://aima.8m.com/com_r.html>
2 | B Imatge disponible a: <http://comhaltas.ie/blog/post/irish_music_definitions/>
3 | C Imatge de Pandit Ravi Shankar, disponible a: <http://blog.sangtar.com/?p=101>
4 | E Artesà de kores Alieu Suso, imatge disponible a: <http://es.wikipedia.org/wiki/Kora_%28instrumento%29>
5 | F Imatge disponible a: <http://www.ehow.com/how_2363726_pick-playing-ukulele.html>

Tots els fragments musicals pertanyen a la pàgina: http://www.universal-soundbank.com/musiques-traditionnelles-europe.htm

Després de conèixer la procedència, intenta buscar el nom dels instruments que apareixen en les imatges i alguna informació sobre ells.
Finalment exposa les funcions que té la música en les diferents cultures; intenta explicar què és que vol expressar la música popular. Reflexiona també si trobes elements en comú en aquestes funcions. Intenta també raonar sobre què és el que actualment es podria considerar música popular en la cultura occidental o que està sota la influència de la cultura occidental; i si aquesta música compleix funcions semblants a les músiques folclòriques.