Title: Etiquetes articulat
Course: Educació eticocívica - 4t d'ESO

Preguntes per analitzar els articles de la DUDH

En aquest qüestionari provarem de tenir una comprensió dels articles de la Declaració universal dels drets humans; analitzarem el seu contingut i, en ocasions, els posarem una etiqueta que els resumeixi. Com a exemple t'ajudarem amb les etiquetes dels sis primers articles:

Article 1

Tots els éssers humans neixen lliures i iguals en dignitat i en drets. Són dotats de raó i de consciència, i han de comportar-se fraternalment els uns amb els altres.

Breument: Tots els éssers humans naixem lliures i iguals

Article 2

Tothom té tots els drets i les llibertats proclamats en aquesta Declaració, sense cap distinció de raça,color, sexe, llengua, religió, opinió política o de qualsevol altra mena, origen nacional o social, fortuna, naixement o altra condició.

A més, no es pot fer cap distinció basada en l'estatut polític, jurídic o internacional del país o del territori al qual pertanyi una persona, tant si és independent com si està sota administració fiduciària, si no és autònom, o està sota qualsevol altra limitació de sobirania.

Breument: Tothom té dret a aquests drets

Article 3

Tota persona té dret a la vida, a la llibertat i a la seva seguretat.

Breument: Dret a la vida

Article 4

Ningú no pot ser sotmès a esclavitud o servitud: l'esclavitud i el tràfic d'esclaus estan prohibits en totes les seves formes.

Breument: Ningú no serà sotmès a esclavitud o servitud

Article 5

Ningú no pot ser sotmès a tortures ni a penes o tractes cruels, inhumans o degradants.

Breument: Ningú no serà sotmès a tortura

Article 6

Tota persona té el dret arreu al reconeixement de la seva personalitat jurídica.

Breument: Tot ésser humà té dret a una personalitat jurídica

Q: Per a aqest article et proposem quatre opcions. En certa quina és la millor

Article 7

Totes les persones són iguals davant la llei i tenen dret, sense cap distinció, a la mateixa protecció per la llei. Totes tenen dret a la mateixa protecció contra qualsevol discriminació que violi aquesta Declaració i contra qualsevol incitació a una discriminació d'aquest tipus.

Breument:
- És un dret contra la discriminació (Aquesta resposta és negativa ("contra"); no reflecteix bé el contingut.)
- Tots som iguals davant la llei (Correcte!)
- Tothom ha d'estar protegit de la mateixa manera (Tothom? També els criminals?)
- És una incitació a la discriminació (No! Al contrari!)
A: Tots som iguals davant la llei

Q: Els següents articles (als quals es pot afegir el 14, relatiu al dret d'asil), són articles destinats a garantir la seguretat de la persona. Es tracta que aparellis cada article amb la frase que el sintetitzi millor:

Article 8

Tota persona té dret a un recurs efectiu als tribunals nacionals competents que l'empari contra actes que violin els seus drets fonamentals reconeguts per la constitució o per la llei.

Article 9

Ningú no pot ser detingut, pres o desterrat arbitràriament.

Article 10

Tota persona té dret, en condicions de plena igualtat, a ser escoltada públicament i amb justícia per un tribunal independent i imparcial, per a la determinació dels seus drets i obligacions o per a l'examen de qualsevol acusació contra ella en matèria penal.

Article 11

1. Tots els acusats d'un delicte tenen el dret que es presumeixi la seva innocència fins que no es provi la seva culpabilitat segons la llei en un judici públic, en què se li hagin assegurat totes les garanties necessàries per a la seva defensa.

2. Ningú no pot ser condemnat per actes o omissions que en el moment que varen ésser comesos no eren delictius segons el dret nacional o internacional. Tampoc no es pot imposar cap pena superior a l'aplicable en el moment de cometre el delicte.

Article 12

Ningú no pot ser objecte d'intromissions arbitràries en la seva vida privada, la seva família, el seu domicili o la seva correspondència, ni d'atacs al seu honor i la seva reputació. Tothom té dret a la protecció de la llei contra aquestes intromissions o contra aquests atacs.
- Article 8 | Tothom té dret a defensar-se davant els tribunals
- Article 9 | Ningú no podrà ser detingut arbitràriament ni desterrat
- Article 10 | Dret a un judici just
- Article 11 | Dret a la presumpció d'innocència
- Article 12 | Dret a la intimitat

Q: Article 13

1. Tota persona té dret a circular lliurement i a triar la seva residència dins les fronteres de cada estat.

2. Tota persona té dret a sortir de qualsevol país, fins i tot del propi, i de retornar-hi.

Dels següents enunciats hi ha dos que, segons aquest article, són correctes.
- Només es pot emigrar si al teu país et deixen
- Pots viatjar lliurement pel món
- Tothom té dret a emigrar per millorar el seu nivell de vida
- Pots traficar amb qualsevol cosa pel qualsevol indret del món
- Els refugiats polítics no es poden moure del seu lloc d'acollida
A: Pots viatjar lliurement pel món; Tothom té dret a emigrar per millorar el seu nivell de vida
If right: Molt bé! Has entès l'article.
If partly right: Només una és correcta.
If wrong: No. Has d'escollir altres respostes.

El següent article normalment es sintetitza com el de "dret d'asil":

Article 14

1. En cas de persecució, tota persona té dret a cercar asil en altres països i a beneficiar-se'n.

2. Aquest dret no pot ser invocat contra una persecució veritablement originada per delictes comuns o per actes oposats als objectius i principis de les Nacions Unides.

Fes una redacció de 150/200 paraules aproximadament explicant què vol dir l'enunciació de l'article, què estableix el primer punt i què significa el segon punt. Un cop aclarit això, explica en quines ocasions, des del teu punt de vista, s'ha de satisfer aquest dret, tot posant exemples de situacions actuals en les quals coneixes que s'ha invocat o creus que podria invocar-se aquest dret. ¿Pot un estat, en alguna circumstància, negar el dret d'asil justificat?

(Recorda que, fins que el professor o professora corregeixi aquesta pregunta, la nota del qüestionari no és definitiva.)

Q: El següent grup d'articles són relatius a la vida política de les persones.

Article 18

Tota persona té dret a la llibertat de pensament, de consciència i de religió; aquest dret inclou la llibertat de canviar de religió o de creença, i la llibertat, individualment o col·lectivament, en públic o en privat, de manifestar la seva religió o creença per mitjà del'ensenyament, la pràctica, el culte i l'observança.

Article 19

Tota persona té dret a la llibertat d'opinió i d'expressió; aquest dret inclou el de no ser molestat a causa de les pròpies opinions i el de cercar, rebre i difondre les informacions i les idees per qualsevol mitjà i sense límit de fronteres.

Article 20

1. Tota persona té dret a la llibertat de reunió i d'associació pacífiques.

2. Ningú no pot ser obligat a pertànyer a cap associació.

Article 21

1. Tota persona té dret a participar en el govern del seu país, directament o per mitjà de representants lliurement elegits.

2. Tota persona té dret, en condicions d'igualtat, a accedir a les funcions públiques del seu país.

3. La voluntat del poble és el fonament de l'autoritat de l'estat; aquesta voluntat ha d'expressar-se mitjançant eleccions autèntiques, que s'han de fer periòdicament per sufragi universal i igual i per vot secret o per altres procediments equivalents que garanteixin la llibertat del vot.

Segons aquests articles, qualsevol persona té dret a [...] les seves idees, perquè tenim llibertat de [...], i res no ens pot obstaculitzar la seva [...] per qualsevol mitjans al nostre abast.
De la mateixa manera, els drets humans protegeixen la llibertat de relacionar-nos amb els altres per formar una [...].
La voluntat de tots els membres d’una societat civil és el que dóna [...] a l’acció de l’Estat. El règim polític més convenient per mantenir aquestes llibertats és [...], perquè garanteix la llibertat [...] en unes eleccions generals.
A: manifestar; pensament; difusió; associació; legitimitat; la democràcia; de vot
Gap 1 offers: ocultar; corregir; manifestar
Gap 2 offers: coneixement; raonament; pensament
Gap 3 offers: transformació; negació; difusió
Gap 4 offers: comunitat; cultura; associació
Gap 5 offers: longevitat; força; legitimitat
Gap 6 offers: el sufragi; la divisió de poders; la democràcia
Gap 7 offers: de crítica; d'opinió; de vot

Q: ¿Quin és el número de l'article que estableix el dret a la nacionalitat?
A: 15

Q: Aquí tens un altre bloc d'articles, referents als drets econòmics i socials. Aparella cada article amb l'etiqueta que el descrigui de manera resumida.

Article 17

1. Tota persona té dret a la propietat, individualment i col·lectivament.

2. Ningú no pot ser privat arbitràriament de la seva propietat.

Article 22

Tota persona, com a membre de la societat, té dret a la seguretat social i a obtenir, mitjançant l'esforç nacional i la cooperació internacional, segons l'organització i els recursos de cada país, la satisfacció dels drets econòmics, socials i culturals indispensables per a la seva dignitat i el lliure desenvolupament de la seva personalitat.

Article 23

1. Tota persona té dret al treball, a la lliure elecció de la seva ocupació, a condicions equitatives i satisfactòries de treball, i a la protecció contra l'atur.

2. Tota persona, sense cap discriminació, té dret a salari igual per igual treball.

3. Tothom que treballa té dret a una remuneració equitativa i satisfactòria que asseguri per a ell i la seva família una existència conforme a la dignitat humana, completada, si cal, amb altres mitjans de protecció social.

4. Tothom té dret a constituir sindicats per a la defensa dels seus interessos i a afiliar-s'hi.

Article 24

Tota persona té dret al descans i al lleure i, particularment, a una limitació raonable de la jornada de treball i a vacances periòdiques pagades.

Article 25

1. Tota persona té dret a un nivell de vida que asseguri, per a ell i la seva família, la salut i el benestar, especialment quant a alimentació, vestir, habitatge, assistència mèdica i als serveis socials necessaris; també té dret a la seguretat en cas d'atur, malaltia, incapacitat, viduïtat, vellesa o altra manca de mitjans de subsistència independent de la seva voluntat.

2. La maternitat i la infantesa tenen dret a una cura i a una assistència especials. Tots els infants, nascuts d'un matrimoni o fora d'un matrimoni, gaudeixen d'igual protecció social.
- Article 17 | Dret a la propietat
- Article 22 | Dret a la seguretat social
- Article 23 | Dret al treball
- Article 24 | Dret a l'oci
- Article 25 | Dret a un nivell de vida adient

Q: L'article 16 de la Declaració estableix que el matrimoni i la família l'han de formar un home i una dona.
- Vertader
- Fals
A: Fals
Feedback: No és cert. La redacció de l'article només parla genèricament d'homes i de dones, no d'un i una dona. I parla de la família en general, sense determinar com ha d'estar constituïda.

L'article 26 estableix el dret a l'educació. L'article 29, al primer punt, estableix que no només hi ha drets, també existeixen deures dels individus cap a la comunitat (sobre per què la DUDH gairebé només parla de drets aquí tens un aclariment).

Després de llegir-los has de fer una redacció (entre 200 i 300 paraules) a la qual estiguin incloses les teves opinions sobre aquestes qüestions:

- Explica amb les teves paraules quines coses estableix l'article 26, i comprova si es compleixen al nostre estat.
- Aplica la contrapartida dels deures al cas de l'educació, i exposa quins són els deures corresponents al que es declara a l'article 26.
- ¿Què vol dir el segon punt de l'article 29?

Article 26

1. Tota persona té dret a l'educació. L'educació ha de ser gratuïta, si més no, en la instrucció elemental i fonamental. La instrucció elemental ha de ser obligatòria. L'ensenyament tècnic i professional s'ha de posar a l'abast de tothom, i l'accés a l'ensenyament superior ha de ser igual per a tots d'acord amb els mèrits respectius.

2. L'educació ha de tendir al ple desenvolupament de la personalitat humana i a l'enfortiment del respecte als drets humans i a les llibertats fonamentals; ha de promoure la comprensió, la tolerància i l'amistat entre totes les nacions i grups ètnics o religiosos, i ha de fomentar les activitats de les Nacions Unides per al manteniment de la pau.

3. El pare i la mare tenen dret preferent d'escollir el tipus d'educació que es dóna als seus fills.

Article 29

1. Tota persona té deures cap a la comunitat, ja que només en aquesta li és possible el lliure i ple desenvolupament de la seva personalitat.

2. En l'exercici dels drets i les llibertats, tothom ha d'estar sotmès només a les limitacions establertes per la llei i únicament amb la finalitat d'assegurar el reconeixement i el respecte deguts als drets i llibertats dels altres i de complir les justes exigències de la moral, de l'ordre públic i del benestar general en una societat democràtica.

3. Aquests drets i aquestes llibertats mai no poden ser exercits en oposició als objectius i principis de les Nacions Unides.

(Recorda que, fins que el professor o professora corregeixi aquesta pregunta, la nota del qüestionari no és definitiva.)

Q: Llegeix aquest article:

Article 27

1. Tota persona té dret a participar lliurement en la vida cultural de la comunitat, a gaudir de les arts i a participar i a beneficiar-se del progrés científic.
2. Tota persona té dret a la protecció dels interessos morals i materials derivats de les produccions científiques, literàries o artístiques de què sigui autora.

El que aquest article ens diu és que la [...] és un àmbit de la vida comunitària en el que podem participar lliurement. Així mateix, que els beneficis de la [...] no han de ser exclusius d'uns pocs.
El segon punt de l'article es refereix a la protecció de la propietat [...].
A: cultura; ciència; intel·lectual
Gap 3 offers: monetària; espiritual; intel·lectual

Q: Els següents dos articles estableixen el dret a un ordre social que garanteixi tota la Declaració, sense que puguin justificar la seva limitació o supressió; i el dret a que aquests drets no siguin suprimits en cap circumstànci.

Article 30

Res en aquesta Declaració no podrà interpretar-se en el sentit que doni cap dret a un Estat, a un grup o a una persona a emprendre activitats o a realitzar actes que tendeixin a la supressió de qualsevol dels drets i llibertats que s'hi enuncien.

Article 28

Tota persona té dret a un ordre social i internacional en què els drets i les llibertats proclamats en aquesta Declaració puguin ser plenament efectius.

¿Quines d'aquestes paraules et semblen que expressen millor l'esperit que està darrer d'aquests articles: igualtat, llibertat, universalitat, fraternitat?
A: universalitat
Feedback ("universalitat"): Molt bé! Els dos articles es refereixen a la seva validesa i implantació universal, arreu del món.
Feedback ("llibertat"): Hi ha articles que defensen llibertats, però no és el terme més adequat per a aquests dos articles.
Feedback ("fraternitat"): Tota la DUDH implica que tots som germans en tant que membres de l'espècie humana, però el concepte implicat en aquests dos articles no és pròpiament aquest.
Feedback ("igualtat."): La igualtat és un supòsit fonamental de la DUDH, però aquests articles es refereixen més aviat a una altra cosa.