Title: Presentació
Course: Educació eticocívica - 4t d'ESO

Presentació de l'activitat de síntesi de la unitat 1

Fins ara només hem conegut una mica més de prop els drets humans. Però potser la manera millor de comprendre el seu valor sigui veure quin és el seu grau de compliment, o més exactament, quan falta en molts països per a la defensa real i completa dels drets humans. És a dir, tractarem ara, com a activitat de síntesi, de les violacions o la manca d'observança dels drets humans.

Per a això, a classe us organitzareu en grups sota la coordinació del professor o la professora, que us donarà les instruccions per dividir i desenvolupar la feina, procés que s'estendrà les durant les dues setmanes abans de Nadal i els dies que calgui de les vacances. La feina haurà d'estar completament enllestida i lliurada en acabar el mes de gener.

Naturalment, no tenim a l'abast el fer un seguiment universal dels incompliments de tots els drets humans. Ens hem de limitar a l'àmbit de drets que estan més directament involucrats en els continguts del nostre curs, i a àmbits territorials i temporals específics.

A mode d'orientació -i malgrat que això ha de ser determinat més concretament a classe-, recordem que els articles més directament implicats, és a dir, aquells que defensen d'alguna manera el dret a tenir una identitat pròpia que sigui respectada pels altres (el que naturalment implica el deure de respectar la dels altres), i aquella articles que, per a què siguin veritablement complerts de manera universal, exigeixen una major grau de solidaritat entre persones, grups i països. Els posarem en una taula, i, al costat, posarem alguns enllaços que poden ser útils.

Article 1
Tots els éssers humans neixen lliures i iguals en dignitat i en drets. Són dotats de raó i de consciència,i han de comportar-se fraternalment els uns amb els altres.
Article 2
Tothom té tots els drets i les llibertats proclamats en aquesta Declaració, sense cap distinció de raça, color, sexe, llengua,religió, opinió política o de qualsevol altra mena, origen nacional o social,fortuna, naixement o altra condició.
A més, no es pot fer cap distinció basada en l'estatut polític, jurídic o internacional del país o del territori al qual pertanyi una persona, tant si és independent com si està sota administració fiduciària, si no és autònom, o està sota qualsevol altra limitació de sobirania.
Article 3
Tota persona té dret a la vida, a la llibertat i a laseva seguretat.
Article 15
1. Tota persona té dret a una nacionalitat.
2. Ningú no pot ser privat arbitràriament de la seva nacionalitat, ni del dret de canviar de nacionalitat.
Article 16
1. Els homes i les dones, a partir de l'edat núbil, tenen dret, sense cap restricció per motius de raça, nacionalitat o religió, a casar-se i a fundar una família. Han de gaudir de drets iguals pel que fa al casament, durant el matrimoni i en la seva dissolució.
2. Nomes es pot realitzar el casament amb el lliure i ple consentiment dels futurs esposos.
3. La família és l'element natural i fonamental de la societat i té dret a la protecció de la societat i de l'estat.
Article 18
Tota persona té dret a la llibertat de pensament, de consciència i de religió; aquest dret inclou la llibertat de canviar de religió o de creença, i la llibertat, individualment o col·lectivament, en públic o en privat, de manifestar la seva religió o creença per mitjà de l'ensenyament, la pràctica, el culte i l'observança.
Article 19
Tota persona té dret a la llibertat d'opinió i d'expressió; aquest dret inclou el de no ser molestat a causa de les pròpies opinions i el de cercar, rebre i difondre les informacions i les idees per qualsevol mitjà i sense límit de fronteres.
Article 22
Tota persona, com a membre de la societat, té dret ala seguretat social i a obtenir, mitjançant l'esforç nacional i la cooperació internacional, segons l'organització i els recursos de cada país, la satisfacció dels drets econòmics, socials i culturals indispensables per a la seva dignitat i el lliure desenvolupament de la seva personalitat.
Article 23
1. Tota persona té dret al treball, a la lliure elecció de la seva ocupació, a condicions equitatives i satisfactòries de treball, i a la protecció contra l'atur.
2. Tota persona, sense cap discriminació, té dret asalari igual per igual treball.
3. Tothom que treballa té dret a una remuneració equitativa i satisfactòria que asseguri per a ell i la seva família una existència conforme a la dignitat humana, completada, si cal, amb altres mitjans de protecció social.
4. Tothom té dret a constituir sindicats per a la defensa dels seus interessos i a afiliar-s'hi.
Article 24
Tota persona té dret al descans i al lleure i, particularment, a una limitació raonable de la jornada de treball i a vacances periòdiques pagades.
Article 25
1. Tota persona té dret a un nivell de vida que asseguri, per a ell i la seva família, la salut i el benestar, especialment quant a alimentació, vestir, habitatge, assistència mèdica i als serveis socials necessaris; també té dret a la seguretat en cas d'atur, malaltia, incapacitat, viduïtat, vellesa o altra manca de mitjans de subsistència independent de la seva voluntat.
2. La maternitat i la infantesa tenen dret a una cura i a una assistència especials. Tots els infants, nascuts d'un matrimoni o fora d'un matrimoni, gaudeixen d'igual protecció social.
Article 26
1. Tota persona té dret a l'educació. L'educació ha de ser gratuïta, si més no, en la instrucció elemental i fonamental. La instrucció elemental ha de ser obligatòria. L'ensenyament tècnic i professional s'ha de posar a l'abast de tothom, i l'accés a l'ensenyament superior ha de ser igua lper a tots d'acord amb els mèrits respectius.
2. L'educació ha de tendir al ple desenvolupament de la personalitat humana i a l'enfortiment del respecte als drets humans i a les llibertats fonamentals; ha de promoure la comprensió, la tolerància i l'amistat entre totes les nacions i grups ètnics o religiosos, i ha de fomentar les activitats de les Nacions Unides per al manteniment de la pau.
3. El pare i la mare tenen dret preferent d'escollir el tipus d'educació que es dóna als seus fills.
Article 27
1. Tota persona té dret a participar lliurement en la vida cultural de la comunitat, a gaudir de les arts i a participar i a beneficiar-se del progrés científic.
2. Tota persona té dret a la protecció dels interessos morals i materials derivats de les produccions científiques, literàries o artístiques de què sigui autora.

A més d'aquest enllaços, no oblideu l'accés a portals generals com:

Els grups de treball han de realitzar les següents activitats:

Per a la intercomunicació del grup, hi haurà un xat durant l'elaboració del treball, que restarà obert una la franja horària del dia que us comunicaran.