Title: La Declaració Universal dels Drets Humans
Course: Educació eticocívica - 4t d'ESO

Presentació

En aquesta lliçó ens ocuparem d'aspectes generals de la Declaració Universal dels Drets Humans (DUDH), com els seus antecedents o la seva classificació. Utilitzarem per això els materials que Amnistia Internacional Catalunya té editat en la seva pàgina web. Més endavant ens proposarem resoldre algunes tasques més específiques en relació als drets humans.

Per començar, llegeix el que se'ns respon a la pregunta Què entenem per "drets humans"? i després contesta SÍ o NO la següent senzilla qüestió: ¿Han signat tots els països del món la DUDH?

- Sí
Feedback: No és correcte. Desgraciadament encara hi ha països que no han signat.
- Si
Feedback: No és correcte. Desgraciadament encara hi ha països que no han signat. I, a més, l'afirmació sí porta accent: Sí
- No
Feedback: Exacte; esperem que això canviï aviat.

Índex

Aquí sota tens els botons que et porten a les diferents activitats. Mira't bé els enllaços que et donem i tindràs les respostes.

Antecedents

Ara repassarem una mica la història prèvia a la DUDH. LLegeix aquesta informació sobre els orígens, i aquesta altra sobre les declaracions dels segles XVII i XVIII. Es considera que els principals antecedents són la Declaració d'Independència dels Estats Units i La Declaració dels Drets de l'Home i del Ciutadà, proclamada durant la Revolució Francesa. Quina és la data de la primera?:

- 1492
Feedback: No, aquesta va ser el Descobriment d'Amèrica.
- 1776
Feedback: Bé, aquesta és la data de la Declaració d'Independència dels Estats Units.
- 1898
Feedback: Aquesta no; aquesta és la data en què Espanya va perdre les seves darreres colònies, es va fundar l'Athletic club de Bilbao i va néixer l'arquitecte finlandès Alvar Aalto.
- 1914
Feedback: No està bé; en aquesta data va començar la Primera Guerra Mundial.

Segle XIX

Al segle XIX, dintre de les societats capitalistes els drets econòmics i socials adquirissin progressivament una major importància. Quina de les dues afirmacions següents et sembla veritable?

- L'abolició de l'esclavitud i el dret de vot són dos drets socials fonamentals.
Feedback: No, aquests són dos drets polítics que ja van aparèixer a les declaracions del segle XVIII.
- Les reivindicacions del proletariat i les noves teories socials fan palesa la importància d'aquest altre tipus de drets.
Feedback: Molt bé! Particularment important i influent en aquest sentit és la teoria de Karl Marx.

Influència de la DUDH

Ara llegeix aquest document sobre la importància i la influència de la DUDH. ¿Quina de les següents influències no es pot afirmar de la DUDH?

- És un fonament ètic per a la comunitat internacional
Feedback: Aquesta sí és una influència. "Que no tingui caràcter jurídicament vinculant no vol dir que el seu incompliment no importi ni afecti la comunitat internacional. El seu pes moral dintre de la comunitat internacional no ha deixat de créixer amb el pas del temps."
- Serveix de referents a pactes internacionals que sí obliguen els països signants
Feedback: En efecte, el Pacte Internacional dels Drets Econòmics, Socials i Culturals i el Pacte Internacional dels Drets Civils i Polítics deriven de la DUDH, i obliguen als països signataris. Per tant, la resposta no és correcta.
- Molts països han inclòs articles de la DUDH en les seves Constitucions o normes jurídiques fonamentals
Feedback: És així, i "en alguns casos, fent una referència concreta a la Declaració Universal, fins i tot incorporant íntegrament tots els seus principis". No és aquesta la resposta.
- La tortura està prohibida a tos els països del món per la DUDH.
Feedback: La resposta és correcta, perquè, en primer lloc, la DUDH no obliga, no és vinculant; hi ha països que admeten la tortura en les seves normes (malgrat que amb una terminologia que ho disimula).
- Hi ha declaracions d'àmbit regional que segueixen els passos de la DUDH
Feedback: En efecte, "la Declaració Universal és a la vegada la referència per a l'elaboració de diferents documents i acords sobre drets humans d'àmbit regional", com per exemple la Carta Social Europea o la Convenció Americana sobre els Drets Humans. La resposta no és correcta.

Anàlisi del Preàmbul

Abans de l'enumeració dels articles, en la DUDH hi ha una sèrie de consideracions generals, que formen el Preàmbul. Llegeix-lo amb detall i aparella les expressions de la primera columna amb les opcions de la segona:

- Molt bé!
- Torna a provar-ho.
- Drets inalienables
Feedback: és a dir, drets no renunciables, no negociables.
- Deslliurats del terror i la misèria
Feedback: essent lliures de por i necessitat.
- No veure's forçat a la rebel·lió
Feedback: pel fet d'estar protegits per drets.
- Promoure relacions amistoses
Feedback: perquè aquestes fomenten els pactes.
- Progrés social i millora del nivell de vida
Feedback: només possibles si hi ha drets fonamentals.
- Respecte universal i efectiu
Feedback: que tots els estats es comprometin a respectar.
- Concepció comuna de drets i llibertats
Feedback: com a condició del compromís dels estats.

Característiques dels drets humans

De les principals característiques dels drets humans, algunes han estat discutides. Explica per què i que n'opines tu?

Classificacions

Sobre els continguts dels diferents articles dels drets humans es poden fer diferents classificacions, com les que pots veure en aquesta pàgina.
Llegeix-la bé, i digues quin dels següents tres articles es pot considerar alhora un dret inherent a la persona, un dret civil i una garantia jurídica:

- Article 25
Feedback: No; aquest és un dret socioeconòmic, no civil. No és tampoc una garantia jurídica, ni inherent a la persona com a tal, sinó en tant que vivim en societat.
- Article 2
Feedback: Aquest és un principi general de la DUDH. La resposta no és correcta.
- Article 7
Feedback: L'has encertat!

Primera i segona generació de drets

A la pàgina abans esmentada es parla també de drets de la primera i de la segona generació. Explica quina diferència hi ha. Creus que hi ha una jerarquia entre els drets humans, que uns són més important que altres? Fes una resposta raonada.

Els drets de la tercera generació

A més dels que ja inclou, hi ha molts veus i organismes que creuen necessari afegir un nou tipus de dret a la DUDH, els drets de la tercera generació, com som, especialment, els drets mediambientals.
¿Quines de les següents raons consideres que fonamenten aquesta opinió?

- Les noves generacions necessiten nous tipus de drets
Feedback: No és correcte; el fet de les generacions es succeeixen unes a les altres no és rellevant.
- La DUDH té l'objectiu d'afavorir el progrés i d'elevar el nivell de vida
Feedback: Molt bé! Això diu al Preàmbul i pot justificar incloure els drets mediambientals.
- Al 1948 no hi havia preocupació pel medi ambient
Feedback: No és correcte. Això és un fet, no una raó.
- Ja no interessa millorar més, sinó evitar la catastrofe mediambiental
Feedback: Això només seria correcte per als països rics; els pobres encara s'han de desenvolupar, malgrat que també necessiten protegir el medi ambient per mantenir el desenvolupament en el futur.

Altres drets

També hi ha altres possibles drets per incloure a la DUDH, que ja estan de tota manera recollits en algunes declaracions, com pots llegir a la pàgina esmentada.
Quin i per què creus més urgent? Hi ha algun altre que consideres indispensable? Per què?